Diari Oficial de la Generalitat Valenciana


Sumari del DOGV 6239, del 06-04-2010 (2010/2475)

Notificació de la sentència dictada en el judici verbal de desnonament per falta de pagament número 1429/2009.
--------------------------------------------------------------------------------------------------------------

### Dades del document

Número de DOGV
:   6239

Data del DOGV
:   06-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2475


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal de desnonament per falta de pagament número 1429/2009. [2010/2475]  
Judici verbal (desnonament per falta de pagament) 001429/2009-H  
Demandant: Eva García Ramos.  
Procuradora: María Ramos Año.  
Demandat: Vicente Manuel Gómez Beltrán.  
Alexandre Ros Ros, secretari d'aquest Jutjat i partit, faig saber:  
Que en el judici a què s'ha fet referència més amunt s'ha dictat la sentència de data 16 de setembre de 2009, que té l'encapçalament i la dispositiva que literalment són com segueix:   
«Judici verbal número 1429/2009 (desnonament i reclamació de rendes).   
Demandant: Eva García Ramos.   
Procuradora: María Ramos Año.   
Lletrada: Beatriz Benet Marco.  
Demandat: Vicente Manuel Gómez Beltrán (en rebel·lia).  
Castelló de la Plana, 16 de setembre de 2009.   
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici verbal per desnonament d'un habitatge i reclamació de rendes, promogudes per la procuradora dels tribunals María Ramos Año, en representació d'Eva García Ramos, contra Vicente Manuel Gómez Beltrán, declarat en rebel·lia, i dicte aquest edicte.   
Dispositiva   
Estime de forma íntegra la demanda interposada per la procuradora dels tribunals María Ramos Año, en nom i representació d'Eva García Ramos, contra Vicente Manuel Gómez Beltrán i dispose:   
1. Declare resolt per falta de pagament de les rendes i quantitats assimilades el contracte d'arrendament que lligava les parts i que tenia per objecte l'immoble siti a Castelló de la Plana, avinguda Almassora, número 30, 2n, porta 8.   
2. Condemne el demandat a sotmetre's a aquesta resolució.   
3. Condemne la part demandada a pagar a l'actora la quantitat de quatre-cents quinze euros (415 euros) en concepte de rendes impagades, amb els interessos vençuts i que vencen en els termes establits en el fonament de dret sisé d'aquesta resolució.   
4. Condemne la part demandada a pagar les costes processals causades.   
Notifiqueu aquesta resolució a les parts interessades i feu-los saber que no és ferma i que s'hi pot interposar un recurs d'apel·lació davant de l'Audiència Provincial de Castelló, que s'ha de preparar davant d'aquest Jutjat, dins del termini dels cinc dies següents a la notificació.   
Expediu un certificat d'aquesta resolució i uniu-lo a les actuacions, i incloeu l'original en el llibre de sentències.   
Aquesta és la meua sentència, que pronuncie, mane i firme».   
La sentència anterior ha sigut llegida i publicada en el dia de la data pel jutge que la subscriu, mentre estava constituït en audiència pública en el dia de la seua data; hui, en done fe.   
Atés que es desconeix el domicili o la residència actuals de l'entitat demandada, Vicente Manuel Gómez Beltrán, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència esmentada.   
Castelló de la Plana, 22 de febrer de 2010.- El secretari: Alexandre Ros Ros.